نیجریه‌نین باشکندی آبوجا یاخینلیغینداکی کوجه بؤلگه‌سینده‌ ترور هؤرگوتو بوکو حرامین قولو "باتی آفریقا ولایتی"نین حبس‌خانایا تشکیل ائتدیگی سالدیریدا قاچان محکوملاردان ۴۴۳ نفری یاخالاندی.
نیجریه‌ اصلاح سرویسی سؤزچوسو عمر ابوبکر وئردیگی یازیلی آچیقلامادا، ۵ جولای گئجه‌سی حبس‌خانایا ائدیله‌ن سالدیریدا قاچان محکوملاردان ۴۴۳ نفرینین توتولدوغونو بیلدیردی.
ابوبکر، سالدیری سیراسیندا حبس‌خانادان ۸۷۹ محکومون قاچدیغینی بیلدیررک،
"یاخالانان ۴۴۳ محکوملا حبس‌خانادا حاضردا ۵۵۱ محکوم وار، قالانلاری هله ده قاچاقدیر" ایفاده‌سینی ایشلتدی.
سالدیریدا بیر گوونلیک گۆره‌ولی‌سی و ۴ محکومون حیاتینی ایتیردیگی بیلگیسینی پایلاشان ابوبکر، ۱۶ یارالی محکومون معالیجه آلتینا آلیندیغینی بیلدیردی.
ابوبکر، گوونلیک گوجلرینین قاچان محکوملاری یاخالاماق اوچون چالیشدیغینی دا سؤزلرینه علاوه ائتدی.
۵ جولای گئجه‌سی کوجه بؤلگه‌سینده‌کی حبس‌خانایا ائدیله‌ن سالدیریدا، آرالاریندا ۶۳ بوکو حرام عضوونون ده اولدوغو اونلارجا محکوم قاچمیشدی.
